
21 Ιουνίου 2017 


ΤΕΥΧΟΣ ΔΕΥΤΕΡΟ 


Αρ 


.Φύλλου 2127 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθιέρωση έγγραφης συναίνεσης της μητέρας 
για τη χορήγηση υποκατάστατου μητρικού γάλα¬ 
κτος στα νεογνά εντός των νοσοκομείων και μαι¬ 
ευτηρίων. 

2 Καθορισμός ανταποδοτικών τελών για την παρο¬ 
χή υπηρεσιών ενίσχυσης της ασφάλειας πλοίων, 
λιμενικών εγκαταστάσεων και λιμένων. 

3 Καθορισμός λεπτομερειών χορήγησης της συν- 
δεδεμένης ενίσχυσης στον τομέα πρόβειου και 
αίγειου κρέατος, σύμφωνα με το άρθρο 52, του 
Κανονισμού (ΕΕ) 1307/2013 του Συμβουλίου και 
το κεφάλαιο 5 του Κανονισμού (ΕΕ) 639/2014 της 
Επιτροπής από το έτος 2017 και εφεξής. 


ΑΠΟΦΑΣΕΙΣ 

Αριθμ. ΠΑ/Γ.Π.οικ 45 569 (1) 

Καθιέρωση έγγραφης συναίνεσης της μητέρας 
για τη χορήγηση υποκατάστατου μητρικού γά¬ 
λακτος στα νεογνά εντός των νοσοκομείων και 
μαιευτηρίων. 

ΟΙ ΥΠΟΥΡΓΟΙ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - ΥΓΕΙΑΣ 

Έχοντας υπόψη: 

Ι.το άρθρο 24 παρ. 1 και 2 του ν. 2101/1992 «Κύρωση 
της Διεθνούς Σύμβασης για τα δικαιώματα του παιδιού» 
(ΦΕΚΑ'192), 

2. τα άρθρα 11 και 12 του ν. 3418/2005 «Κώδικας Ια¬ 
τρικής Δεοντολογίας» (ΦΕΚ Α' 287), 

3. το άρθρο 3 παρ. 6 του ν. 4316/2014 «Ίδρυση παρα¬ 
τηρητηρίου άνοιας, βελτίωση περιγεννητικής φροντίδας, 
ρυθμίσεις θεμάτων αρμοδιότητας Υπουργείου Υγείας και 
άλλες διατάξεις» (ΦΕΚ 270 τ. Α'), όπως συμπληρώθηκε 
με το άρθρο 80 παρ. 3 του ν. 4368/2016 «Μέτρα για την 
επιτάχυνση του κυβερνητικού έργου και άλλες διατά¬ 
ξεις» (ΦΕΚ 21 τ. Α'), 


4. το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ/τος 63/2005 (ΦΕΚ 98 τ. Α’), 

5. το άρθρο 17 παρ. 3 εδ. α σημείο γγγ του π.δ. υπ’ 
αριθμ. 106/2014 «Οργανισμός του Υπουργείου Υγείας» 
(ΦΕΚ 173 τ. Α'), 

6. το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 116 τ. Α’). 

7. το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών (ΦΕΚ 210 τ. Α'), 

8. την υπ'αριθμ. Υ25/6-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Υγείας Παύλο Πολάκη» (ΦΕΚ 2144τ. Β'), 

9. την υπ’αριθμ. ΔΥ1 δ/οικ. 57387/2-6-2005 Απόφαση 
του Υπουργού Υγείας περί συγκρότησης της Εθνικής Επι¬ 
τροπής για το Μητρικό Θηλασμό όπως τροποποιήθηκε 
και ισχύει, 

10. την υπ’ αριθμ. Υ1 /Γ.Π. 47815/28-7-2008 υπουργική 
απόφαση «Εναρμόνιση της Εθνικής Νομοθεσίας προς τις 
διατάξεις της Οδηγίας 2006/141 /ΕΚ της Επιτροπής, «για 
τα παρασκευάσματα για βρέφη και παρασκευάσματα 
δεύτερης βρεφικής ηλικίας»» (ΦΕΚ Β' 1478) όπως τρο¬ 
ποποιήθηκε και ισχύει, 

11. τα πρακτικά των συνεδριών της 2-4-2015, 
26-5-2015,23-6-2015 και το απόσπασμα πρακτικού της 
συνεδρίας της 8-6-2016 της Εθνικής Επιτροπής για το 
Μητρικό Θηλασμό, τα οποία έγιναν αποδεκτά από τον 
Υπουργό Υγείας, 

12. την από 63225/19-8-2016 εισήγηση της Διεύθυν¬ 
σης Προϋπολογισμού και Δημοσιονομικών αναφορών, 

13. το γεγονός ότι από τις διατάξεις της παρούσας δε 
θα προκληθεί δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο μόνο 

1. Η χορήγηση υποκατάστατου μητρικού γάλακτος 
στα νεογνά εντός των Δημόσιων, Πανεπιστημιακών Νο¬ 
σοκομείων, Ιδιωτικών Κλινικών της χώρας και λοιπών 
Νοσοκομείων που επιδιώκουν δημόσιο ή και κοινωφελή 
σκοπό, επιτρέπεται για αποδεκτούς ιατρικούς λόγους ή 
κατόπιν έγγραφης συναίνεσης της μητέρας. Για το σκο¬ 
πό αυτό συμπληρώνεται το κατά περίπτωση κατάλληλο 
έντυπο από τα περιλαμβανόμενα στα Παραρτήματα 1 

και 2 της παρούσας απόφασης.Το έντυπο υπογράφεται 
εις διπλούν και φυλάσσεται στον ιατρικό φάκελο του 
νεογνού και της μητέρας. Η συμπλήρωση του εντύπου 
του Παραρτήματος 1 γίνεται με ευθύνη του/της παιδία¬ 
τρου ή εναλλακτικά του/ της μαιευτή/ μαίας, ενώ η συ¬ 
μπλήρωση του εντύπου του Παραρτήματος 2 από το/τη 
θεράποντα/ουσα παιδίατρο. 

2. Της έγγραφης συναίνεσης προηγείται ενημέρωση 
της μητέρας σχετικά με τα οφέλη του μητρικού θηλα¬ 


σμού για την υγεία και την ανάπτυξη του βρέφους, για 
την υγεία της ίδιας, καθώς για και τους ενδεχόμενους 
κινδύνους που συνεπάγεται η λανθασμένη χρήση των 
υποκατάστατων μητρικού γάλακτος. 

3. Κατά την ενημέρωση και συναίνεση της μητέρας 
εφαρμόζονται οι διατάξεις των άρθρων 11,12 και 36 του 
ν. 3418/2005 «Κώδικας Ιατρικής Δεοντολογίας» (ΦΕΚ Α' 
287) όπως κάθε φορά ισχύουν. 

ΠΑΡΑΡΤΗΜΑ 1 


Συναίνεση για την χορήγηση υποκατάστατου μητρικού γάλακτος 

Η υπογράφουσα. 

μητέρα του νεογνού. 

που γεννήθηκε στο Νοσοκομείο/Κλινική/Μαιευτήριο.την 

.(ημερομηνία) 


Δηλώνω ότι μου έγινε σύσταση να θηλάσω αποκλειστικά. Επίσης, ότι 
ενημερώθηκα αναλυτικά και κατανόησα: 

• την σπουδαιότητα του μητρικού θηλασμού για την υγεία και ανάπτυξη του 
μωρού, καθώς και την υγεία της μητέρας 

• τους ενδεχόμενους κινδύνους που συνεπάγεται η λανθασμένη χρήση των 
υποκαταστάτων μητρικού γάλακτος 

• ξένο γάλα (υποκατάστατο μητρικού γάλακτος/τροποποιημένο γάλα αγελάδας) 
θα δοθεί στο μωρό μου εάν υπάρχει αποδεκτός ιατρικός λόγος ή εάν εγώ δεν 
επιθυμώ να θηλάσω. 

Λαμβάνοντας υπόψη τα παραπάνω, δηλώνω ότι επιθυμώ να χορηγηθεί ξένο 
γάλα (υποκατάστατο μητρικού γάλακτος/τροποποιημένο γάλα αγελάδας) στο παιδί 
μου. 


Η μητέρα 


(ονοματεπώνυμο και ημερομηνία υπογραφής) 


Η/Ο παιδίατρος ή η μαία/ο μαιευτής 


(ονοματεπώνυμο και ημερομηνία υπογραφής) 

ΠΑΡΑΡΤΗΜΑ 2 


Αιτιολόγηση χορήγησης υποκατάστατου μητρικού γάλακτος 


Στο νεογνό.της. 

.(ονοματεπώνυμο μητέρας) που γεννήθηκε στο 

Ν οσοκομείο/Κλινική/Μαιευτήριο. 

την.(ημερομηνία) χορηγήθηκε υποκατάστατο μητρικού 

γάλακτος για τον κάτωθι αποδεκτό ιατρικό λόγο (κυκλώνεται ό,τι ισχύει): 

ο Προωρότητα (και αδυναμία χορήγησης μητρικού γάλακτος) 
ο Σοβαρή νεογνική υπογλυκαιμία 
ο Διαταραχή του μεταβολισμού 
ο Νεογνό με σημαντική αφυδάτωση 
ο Σοβαρή ασθένεια της μητέρας 
ο Λήψη φαρμάκων της μητέρας 
ο Μητέρα θετική για Ηΐν 

ο Άλλος λόγος (συμπληρώνεται). 


Η/Ο παιδίατρος 


Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 15 Ιουνίου 2017 


Παιδείας, Έρευνας και Θρησκευμάτων 


Οι Υπουργοί 


Υγείας 


Αναπληρωτής Υπουργός Υγείας 


ΚΩΝΣΤΑΝΤΙΝΟΣ ΓΑΒΡΟΓΛΟΥ 


ΑΝΔΡΕΑΣ ΞΑΝΘΟΣ 


ΠΑΥΛΟΣ ΠΟΛΑΚΗΣ 

Αριθμ. 3113.11/43730 /2017 (2) 

Καθορισμός ανταποδοτικών τελών για την παρο¬ 
χή υπηρεσιών ενίσχυσης της ασφάλειας πλοίων, 
λιμενικών εγκαταστάσεων και λιμένων. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) του από 14/19.1.1939 β.δ/τος «Περί κωδικοποιή- 
σεωςτων περί Λιμενικών Ταμείων κείμενων διατάξεων» 
(Α'24), 

β) του άρθρου 31 του ν. 1473/1984 «Μεταρρυθμίσεις 
στην άμεση και έμμεση φορολογία και άλλες διατά¬ 
ξεις» (ΑΊ27), όπως αντικαταστάθηκε από την παρ. 1 
του άρθρου 42 του ν. 2214/1994 «Αντικειμενικό σύ¬ 
στημα φορολογίας εισοδήματος και άλλες διατάξεις» 
(Α'75), 

γ) του ν. 3622/2007 «Ενίσχυση της ασφάλειας πλοίων, 
λιμενικών εγκαταστάσεων και λιμένων και άλλες δια¬ 
τάξεις» (Α'281), ο οποίος εκδόθηκε για την διασφάλιση 
της εφαρμογής του Κανονισμού (ΕΚ) 725/2004 (Ι_129/6 
της 29.4.2004) και της Ευρωπαϊκής Οδηγίας 2005/65 του 
Ευρωπαϊκού Κοινοβουλίου καιτου Συμβουλίου (Ι_310της 
25.11.2005) για την ενίσχυση της ασφάλειας των πλοί¬ 
ων, των λιμενικών εγκαταστάσεων και των λιμένων, ως 
ισχύει, 

δ) του π.δ. 56/2004 «Κύρωση των τροποποιήσεων της 
Διεθνούς Σύμβασης "περί ασφάλειας της ανθρώπινης 
στη ζωή στη θάλασσα, (ΠΑΑΖΕΘ-50ΕΑ5) 74", που υιο¬ 
θετήθηκαν στη Διάσκεψη των Συμβαλλόμενων Κυβερ¬ 
νήσεων της Διεθνούς Σύμβασης την 12η Δεκεμβρίου 
του 2002», 

ε) του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (Α’ 98) όπως τροποποιήθηκε και ισχύει, 

στ) του π.δ. 70/15 (Α' 114) «Ανασύσταση Υπουργείων» 
και του π.δ. 125/2016 (Α' 210) «Διορισμός, Υπουργών, 
Αναπληρωτών Υπουργών και Υφυπουργών». 

2. Το αριθ. 2343.3/34644/2015/4-11-2015 έγγραφο 
ΥΝΑΝΠ/ΛΣ-ΕΛ.ΑΚΤ./ΔΕΔΑΠΛΕ και το αριθ. 3113.11/ 
24162/30-3-2017 έγγραφο ΥΝΑΝΠ/ΓΓΛΛΠΝΕ/ΔΛΠ Γ. 

3. Την αριθ. Υ29/08-10-2015 απόφαση ανάθεσης αρ¬ 
μοδιοτήτων αρμοδιοτήτων στον Αν. Υπ. Οικ. Χουλιαράκη 
(Β' 2168). 

4. Την αριθ. 2814.3/23835/2017 εισήγηση ΥΝΑΝΠ/ 
ΓΔΟΥ/ΔΙΠΡΟΠ Δ. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Ι.Την επιβολή ανταποδοτικού τέλους υπέρ των, κατά 
την έννοια της παρ. 11 του άρθρου 2 του ν. 3622/2007 
(281 Α') όπως ισχύει, δημόσιου χαρακτήρα ή τοπικής 
αυτοδιοίκησης, Φορέων Διοίκησης και Εκμετάλλευσης 
λιμενικών εγκαταστάσεων που είναι υπόχρεοι εφαρμο¬ 
γής των διατάξεων του Κανονισμού 725/2004 ΕΚ εκτός 
Οργανισμών Λιμένων Α.Ε. 


2. Σκοπός της παρούσας απόφασης είναι ο καθορι¬ 
σμός των ανταποδοτικών τελών υπέρ των Φορέων της 
ανωτέρω παραγράφου 1 για την παροχή από αυτούς 
των απαιτούμενων υπηρεσιών ασφάλειας στο πλαίσιο 
υποχρέωσης τους για εφαρμογή της σχετικής νομοθεσί¬ 
ας Κανονισμός 725/2004 ΕΚ, ν. 3622/2007 (281 Α') όπως 
τροποποιήθηκε με το αρθ.12 του ν. 4150/2013 (102 Α') 
και ισχύει. 

3. Τα υπέρ των ανωτέρω Φορέων Διοίκησης και Εκ¬ 
μετάλλευσης λιμενικών εγκαταστάσεων, ανταποδοτικά 
τέλη, εισπράττονται στην περίπτωση που οι υπό τη δι¬ 
οίκηση και εκμετάλλευση τους υπόχρεες λιμενικές εγκα¬ 
ταστάσεις, διαθέτουν (α) εγκεκριμένο Σχέδιο Ασφαλείας 
Λιμενικής Εγκατάστασης (ΣΑΛΕ) και (β) το απαιτούμενο 
από το ανωτέρω εγκεκριμένο Σχέδιο Ασφαλείας προσω¬ 
πικό, υποδομές και εξοπλισμό ασφαλείας για το επίπεδο 
ασφαλείας 1, 

4. Για τις ανάγκες της παρούσας κοινής υπουργικής 
απόφασης: 

Α. Διευκρινίζεται ότι: 

1. Ως Ε/Γ πλοίο ορίζεται πάσης φύσεως πλοίο το οποίο 
μεταφέρει πάνω από 12 επιβάτες. 

2. Ως Φ/Γ πλοίο ορίζεται κάθε μη επιβατικό (Ε/Γ) πλοίο. 

3. Ως επιβάτης ορίζεται κάθε άτομο εκτός από: 

3.1. τον πλοίαρχο και τα μέλη του πληρώματος ή άλλα 
άτομα που απασχολούνται ή έχουν προσληφθεί υπό 
οποιαδήποτε ιδιότητα στο πλοίο για τις ανάγκες του εν 
λόγου πλοίου, 

3.2. τα παιδιά ηλικίας κάτω του ενός έτους, 

3.3. το προσωπικό των ενόπλων δυνάμεων και σωμά¬ 
των ασφαλείας που μετακινούνται με φύλλο πορείας για 
υπηρεσιακούς λόγους. 

5. Το ύψοςτου ανταποδοτικού τέλους καθορίζεται ως 
ακολούθως: 

Α. Τα τέλη Φ/Γ πλοίων, τα οποία εμπίπτουν στο πε¬ 
δίο εφαρμογής του Κώδικα Ι5Ρ5 καθορίζονται παγίως 
στο ποσό των 150€ για εξυπηρέτηση εντός των ορίων 
της λιμενικής εγκατάστασης (Χερσαίων και Θαλάσσι¬ 
ων) έως 48 ώρες, μετά το πέρας των οποίων το ποσό θα 
προσαυξάνεται κατά 100€ για κάθε επιπλέον 24 ώρες 
εξυπηρέτησης. 

Β.Τα ανταποδοτικά τέλη επιβατών των Ε/Γ πλοίωνπου 
εξυπηρετούν την εθνική κυκλοφορία και εμπίπτουν στην 
κατηγορία Α, υπό την έννοια του άρθρου 4 της Οδηγίας 
98/18/ΕΚτου Συμβουλίου της 17ης Μαρτίου 1998 καθώς 
και των Ε/Γ πλοίων τα οποία εμπίπτουν στο πεδίο εφαρ¬ 
μογής του Κανονισμού 725/2004ΕΚ ή/ και του Κώδικα 
Ι5Ρ5 και εκτελούν διεθνείς δρομολογιακούς πλόες, κα¬ 
θορίζονται σε 0,50€ ανά επιβιβαζόμενο από τη λιμενική 
τους εγκατάσταση επιβάτη. 

Γ. Τα ανταποδοτικά τέλη επιβατών των Ε/Γ πλοίων, τα 
οποία εμπίπτουν στο πεδίο εφαρμογής του Κανονισμού 
725/2004ΕΚ ή/ και του Κώδικα Ι5Ρ5 και εκτελούν διεθνείς 
περιηγητικούς πλόες, καθορίζονται σε 1€ ανά επιβάτη. 

6. Υπόχρεοι για την καταβολή των ανταποδοτικών 
τελών και δικαιωμάτων της απόφασης αυτής, τα οποία 
βαρύνουν και ακολουθούν το πλοίο είναι ο πλοιοκτήτης, 
ο εφοπλιστής και ο κατά το χρονικό διάστημα της δημι- 

ουργίας της απαίτησης ναυτικός πράκτορας ή νόμιμος 
αντιπρόσωπος του, ευθυνόμενοι ο καθένας αλληλέγγυα 
και εξ ολοκλήρου. 

7. Τα ανταποδοτικά τέλη της παραγράφου 5 της πα¬ 
ρούσας απόφασης, εισπράττονται και αποδίδονται 
με ευθύνη αυτών που εκδίδουν τα εισιτήρια ή ναύλα, 
στο λογαριασμό του δικαιούχου, μαζί με υπεύθυνη 
δήλωση και κατάσταση εμφαίνουσα τον αριθμό των 
εκδοθέντων εισιτηρίων ή ναύλων και το καταβλητέο 
χρηματικό ποσό. 

8. Η είσπραξη ανταποδοτικού τέλους προϋποθέτει 
την ύπαρξη βεβαίωσης της οικείας Λιμενικής Αρχής, 
χρονικής διάρκειας ισχύος τριών (03) μηνών και με 
την αίρεση ότι δεν έχουν μεταβληθεί οι προϋποθέσεις 
για την έκδοση της, ότι (α) διαθέτει εγκεκριμένο Σχέ¬ 
διο Ασφαλείας Λιμενικής Εγκατάστασης (ΣΑΛΕ), και (β) 
διαθέτει το απαιτούμενο από το εγκεκριμένο Σχέδιο, 
προσωπικό, υποδομές και εξοπλισμό ασφαλείας για το 
επίπεδο ασφαλείας 1. 

9. Η παρούσα ισχύει από 01-01-2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 16 Ιουνίου 2017 
Οι Υπουργοί 

Ο Αναπληρωτής Υπουργός Ναυτιλίας και Νησιωτικής 
Οικονομικών Πολιτικής 

ΓΕΩΡΓΙΟΣ ΧΟΥΛΙΑΡΑΚΗΣ ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. 1629/64708 (3) 

Καθορισμός λεπτομερειών χορήγησης της 
συνδεδεμένης ενίσχυσης στον τομέα πρόβει¬ 
ου και αίγειου κρέατος, σύμφωνα με το άρθρο 
52, του Κανονισμού (ΕΕ) 1307/2013 του Συμ¬ 
βουλίου και το κεφάλαιο 5 του Κανονισμού (ΕΕ) 
639/2014 της Επιτροπής από το έτος 2017 και 
εφεξής. 

Ο ΥΠΟΥΡΓΟΣ ΚΑΙ Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Ι.Τις διατάξεις: 

α) της περ. α’ της παρ. 2 του άρθρου 62 του νό¬ 
μου 4235/2014 «Διοικητικά μέτρα, διαδικασίες και 
κυρώσεις στην εφαρμογή της ενωσιακής και εθνικής 
νομοθεσίας στους τομείς των τροφίμων, των ζωο¬ 
τροφών και της υγείας και προστασίας των ζώων και 
άλλες διατάξεις αρμοδιότητας του Υπουργείου Αγρο¬ 
τικής Ανάπτυξης και Τροφίμων (Α'32), όπως η παρ. 
2 τροποποιήθηκε με την παρ. 2 του άρθρου 46 του 
ν. 4384/2016 «Αγροτικοί Συνεταιρισμοί, μορφές συλ¬ 
λογικής οργάνωσης του αγροτικού χώρου και άλλες 
διατάξεις» (Α'78), 


β) Των άρθρων 13 έως 29 του ν. 2637/1998 «Σύσταση 
Οργανισμού Πιστοποίησης Λογαριασμών, Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων, Οργανισμού Πιστοποίησης 
και Επίβλεψης Γεωργικών Προϊόντων, Γενικών Διευθύν¬ 
σεων και θέσεων προσωπικού στο Υπουργείο Γεωργίας 
και «Εταιρείας Αξιοποίησης Αγροτικής Γης» Α.Ε. και άλλες 
διατάξεις» (Α'200), όπως ισχύουν, 
γ) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα που κυρώθηκε με 
το άρθρο του π.δ. 63/2005 «Κωδικοποίηση της Νομοθε¬ 
σίας για την Κυβέρνηση και τα Κυβερνητικά Όργανα» 
(Α' 98). 

2. Τους Κανονισμούς, όπως ισχύουν: 
α) (ΕΕ) αριθ. 1307/2013 του Ευρωπαϊκού Κοινοβου¬ 
λίου και του Συμβουλίου, της 17ης Δεκεμβρίου 2013, 
περί θεσπίσεως κανόνων για άμεσες ενισχύσεις στους 
γεωργούς βάσει καθεστώτων στήριξης στο πλαίσιο 
της Κοινής γεωργικής πολιτικής και για την κατάργη¬ 
ση του κανονισμού (ΕΚ) αριθ. 637/2008 και του κανο¬ 
νισμού (ΕΚ) αριθ. 73/2009 του Συμβουλίου (ΕΕ 1347, 
20.12.2013,σ. 608), 

β) (ΕΕ) αριθ. 1306/2013 του Ευρωπαϊκού Κοινοβουλίου 
και του Συμβουλίου, της 17ης Δεκεμβρίου 2013, σχετικά 
με τη χρηματοδότηση, τη διαχείριση και την παρακο¬ 
λούθηση της κοινής γεωργικής πολιτικής και την κα¬ 
τάργηση των κανονισμών (ΕΟΚ) αριθ. 352/78, (ΕΚ) αριθ. 
165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 
1290/2005 και (ΕΚ) αριθ. 485/2008 του Συμβουλίου (ΕΕ 
1347, 20.12.2013, ο. 549), 

γ) Κατ' εξουσιοδότηση Κανονισμό (ΕΕ) αριθ. 639/2014 
της Επιτροπής, της 11ης Μαρτίου 2014, για τη συμπλή¬ 
ρωση του κανονισμού (ΕΕ) αριθ. 1307/2013 του Ευρωπα¬ 
ϊκού Κοινοβουλίου και του Συμβουλίου περί θεσπίσεως 
κανόνων για άμεσες ενισχύσεις στους γεωργούς βάσει 
καθεστώτων στήριξης στο πλαίσιο της κοινής γεωργικής 
πολιτικής και για την τροποποίηση του παραρτήματος 
X του εν λόγω κανονισμού (ΕΕ Ε 181,20.6.2014, ο. 1). 

δ) Κατ' εξουσιοδότηση Κανονισμό (ΕΕ) αριθ. 640/2014 
της Επιτροπής, της 11ης Μαρτίου 2014, για τη συμπλή¬ 
ρωση του κανονισμού (ΕΕ) αριθ. 1306/2013 του Ευρω¬ 
παϊκού Κοινοβουλίου και του Συμβουλίου όσον αφορά 
το ολοκληρωμένο σύστημα διαχείρισης και ελέγχου 
και τους όρους απόρριψης και ανάκτησης πληρωμών 
καθώς και τις διοικητικές κυρώσεις που εφαρμόζο¬ 
νται στις άμεσες ενισχύσεις, τη στήριξη της αγροτικής 
ανάπτυξης και την πολλαπλή συμμόρφωση, (ΕΕ Ε 181, 
20.06.2014, ο. 48), 

ε) Εκτελεστικό Κανονισμό (ΕΕ) αριθ. 641/2014 της 
Επιτροπής, της 16ης Ιουνίου 2014, για τη θέσπι¬ 
ση κανόνων εφαρμογής του κανονισμού (ΕΕ) αριθ. 
1307/2013 του Ευρωπαϊκού Κοινοβουλίου και του 
Συμβουλίου περί θεσπίσεως κανόνων για άμεσες ενι¬ 
σχύσεις στους γεωργούς βάσει καθεστώτων στήριξης 
στο πλαίσιο της κοινής γεωργικής πολιτικής (ΕΕ Ε 181, 
20.06.2014, ο. 48), 

στ) Εκτελεστικό Κανονισμό (ΕΕ) αριθ. 809/2014 της Επι¬ 
τροπής, της 17ης Ιουλίου 2014, για τη θέσπιση κανόνων 
εφαρμογής του κανονισμού (ΕΕ) αριθ. 1306/2013 του 
Ευρωπαϊκού Κοινοβουλίου και του Συμβουλίου όσον 
αφορά το ολοκληρωμένο σύστημα διαχείρισης και ελέγ¬ 
χου, τα μέτρα αγροτικής ανάπτυξης και την πολλαπλή 
συμμόρφωση (ΕΕ Ε 227,31.07.2014, ο. 69), 

ζ) (ΕΚ) 911/2004 της Επιτροπής «για την εφαρμογή 
του Κανονισμού (ΕΚ) αριθ. 1760/2000 του Ευρωπαϊ¬ 
κού Κοινοβουλίου και του Συμβουλίου όσον αφορά 
τα ενώτια, τα διαβατήρια και τα μητρώα των εκμεταλ¬ 
λεύσεων», 

η) (ΕΚ) 21/2004 του Συμβουλίου σχετικά με τη θέσπι¬ 
ση συστήματος αναγνώρισης και καταγραφής των αι¬ 
γοπροβάτων και για την τροποποίηση του κανονισμού 
(ΕΚ) αριθ. 1782/2003 και των οδηγιών 92/102/ΕΟΚ και 
64/432/ΕΟΚ. 

3. Την με αριθμ. Υ200/21-11-2016 (ΦΕΚ Β 3755/ 
21-11-2016) απόφαση του Πρωθυπουργού σχετικά 
με την ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Ιωάννη 
Τσιρώνη. 

4. Την υπ’ αριθ. 263493/16-8-2004 κοινή υπουργι¬ 
κή απόφαση, σχετικά με τα «Συμπληρωματικά μέτρα 
για την εφαρμογή του συστήματος αναγνώρισης και 
καταγραφής των εκμεταλλεύσεων αιγοπροβάτων και 
του ζωικού τους κεφαλαίου σε εφαρμογή του Καν. (ΕΚ) 
21/2004 του Συμβουλίου» (Β' 1253), όπως ισχύει κάθε 
φορά. 

5. Το άρθρο 33 της με αριθμ. 104/7056/2015 υπουρ¬ 
γική απόφαση (ΦΕΚ 147/22/1/2015) «Εθνικές επιλο¬ 
γές, διοικητικά μέτρα και διαδικασίες εφαρμογής των 
άμεσων ενισχύσεων κατ' εκτέλεση του Κανονισμού 
(ΕΚ)1307/2013 και του Κανονισμού(ΕΚ)1306/2013 του 
Ευρωπαϊκού Κοινοβουλίου και του Συμβουλίου», όπως 
τροποποιήθηκε και ισχύει. 

6. Την με αριθμ. 1791/74062/02.07.2015 υπουργική 
απόφαση για την «Εφαρμογή του καθεστώτος της Πολ¬ 
λαπλής Συμμόρφωσης σε εκτέλεση του κανονισμού (ΕΕ) 
1306/2013 του Ευρωπαϊκού Κοινοβουλίου και του Συμ¬ 
βουλίου και τους κανονισμούς 640/2014 και 809/2014 
της Επιτροπής» (Φ.Ε.Κ. 1468, τ. Β'). 

7. Την με αριθμ. 188763/2011 κοινή υπουργική από¬ 
φαση (ΦΕΚ 2284/2011), σχετικά με τη «Σύσταση Οργα¬ 
νισμού «ΕΛΛΗΝΙΚΟΣ ΓΕΩΡΓΙΚΟΣ ΟΡΓΑΝΙΣΜΟΣ - ΔΗΜΗ¬ 
ΤΡΑ» και συγχώνευση εποπτευόμενων από το Υπουργείο 
Αγροτικής Ανάπτυξης και Τροφίμων νομικών προσώ¬ 
πων». 

8. Την κοινοποίηση των τροποποιήσεων των εθνι¬ 
κών επιλογών της ΚΑΠ της 1ης Αυγούστου 2016, 
μέσω Ι5ΑΜΜ, σύμφωνα με το άρθρο 67, παρ. 1 του 
Καν (ΕΕ) αριθμ. 639/2014 που αναφέρεται στο άρθρο 
54 παρ. 1 και άρθρο 53 παρ. 6 του Καν (ΕΕ) αριθμ. 
1307/2013. 

9. Την υπ'αριθ. 13062/15-2-2017 εισήγηση του ΟΠΕ- 
ΚΕΠΕ. 


ΙΟ.Την υπ. αριθ. 10852/16-3-2017 εισήγηση του ΕΛΓΟ- 
ΔΗΜΗΤΡΑ. 

11. Το γεγονός ότι με την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Άρθρο 1 

Πεδίο Εφαρμογής 

Με την παρούσα απόφαση καθορίζονται οι αναγκαίες 
λεπτομέρειες εφαρμογής του άρθρου 52 του Κανονι¬ 
σμού (ΕΕ) 1307/2013 του Ευρωπαϊκού Κοινοβουλίου και 
του Συμβουλίου, για τη χορήγηση της συνδεδεμένης 
ενίσχυσης στον τομέα πρόβειου και αίγειου κρέατος από 
το έτος 2017 και μετά. 

Άρθρο 2 

Προϋπολογισμός και πόροι χρηματοδότησης 

1. Ο συνολικός ετήσιος προϋπολογισμός για την 
ενίσχυση των κτηνοτροφών στο πλαίσιο της συνδε¬ 
δεμένης ενίσχυσης της παρούσας απόφασης, ανέρ¬ 
χεται για το έτος 2017 σε 50.978.015 €, για το έτος 
2018 σε 50.429.165 € και για το έτος 2019 και 2020 σε 
49.886.274€ αντίστοιχα. 

2. Η χρηματοδότηση της ενίσχυσης προέρχεται 
από τους πόρους του άρθρου 53 του Κανονισμού (ΕΕ) 
1307/2013 του Ευρωπαϊκού Κοινοβουλίου και του Συμ¬ 
βουλίου. 

3. Σε περίπτωση υπέρβασης του ετήσιου προϋπολο¬ 
γισμού ορίζεται ενιαίος συντελεστής μείωσης, ο οποίος 
εφαρμόζεται αναλογικά σε όλους τους δικαιούχους. 

Άρθρο 3 

Όροι επιλεξιμότητας 

Δικαιούχοι της συνδεδεμένης ενίσχυσης αιγοπρόβειου 
κρέατος είναι οι γεωργοί, οι οποίοι πληρούν τους παρα¬ 
κάτω όρους επιλεξιμότητας: 

1. είναι ενεργοί γεωργοί, σύμφωνα με το άρθρο 9 του 
Καν.(ΕΕ)1307/2013, 

2. είναι κάτοχοι αιγοπροβατοτροφικής εκμετάλλευσης 
στη χώρα μας, 

3. παραδίδουν το γάλα που παράγουν σε εγκεκριμέ¬ 
νες μονάδες μεταποίησης γάλακτος, είτε απευθείας, είτε 
μέσω φορέων συγκέντρωσης γάλακτος (π.χ. οργανώσεις 
παραγωγών, φυσικά ή νομικά πρόσωπα). Οι κτηνοτρόφοι 
με καθετοποιημένες μονάδες μεταποίησης γάλακτος της 
κτηνοτροφικής τους εκμετάλλευσης, συμμετέχουν στο 
καθεστώς εφόσον πληρούν την έννοια του εγκεκριμένου 
μεταποιητή κι εφόσον έχουν δηλώσει στον ΕΛΓΟ-ΔΗΜΗ- 
ΤΡΑ τις ποσότητες γάλακτος που μεταποίησαν, από την 
κτηνοτροφική τους εκμετάλλευση, 

4. έχουν ολοκληρώσει τη διαδικασία της ετήσιας 
απογραφής της εκμετάλλευσης τους για το έτος ενί¬ 
σχυσης. Αυτό διαπιστώνεται από την καταχώρηση 
στο Ολοκληρωμένο Πληροφοριακό Σύστημα Κτηνι¬ 
ατρικής (εφεξής Ο.Π.Σ.Κ.) της εν λόγω ετήσιας απο- 
γραφής, 

5. βάσει του άρθρου 54 του Καν. (ΕΕ) 639/2014 της 
Επιτροπής αποκλείονται της εν λόγω συνδεδεμένης 
ενίσχυσης οι κτηνοτρόφοι που ενισχύονται στο πλαί¬ 
σιο της παραγράφου 4 του άρθρου 52 του Καν. (ΕΕ) 
1307/2013. 

6. Για τους κτηνοτρόφους που είναι ενταγμένοι στο 
Κεντρικό Ηλεκτρονικό Μητρώο Οικοτεχνίας (ΚΗΜΟ) δεν 
ισχύουν οι όροι επιλεξιμότητας του σημείου 3. 

Άρθρο 4 

Καθορισμός και καταβολή ενίσχυσης 

1. Η ενίσχυση καταβάλλεται υπό τη μορφή συνδεδε¬ 
μένης ενίσχυσης ανά επιλέξιμο ζώο, σε ετήσια βάση. 

4. Το ακριβές ύψος ενίσχυσης για κάθε έτος καθορί¬ 
ζεται με Απόφαση του Υπουργού Αγροτικής Ανάπτυξης 
και Τροφίμων, σύμφωνα με το άρθρο 53 του Καν (ΕΕ) 
639/2014, μετά από εισήγηση της Διεύθυνσης Διαχείρι¬ 
σης Ζωικών Γενετικών Πόρων και Συστημάτων Εκτροφής 
Ζώων (εφεξής ΔΔΖΓΠ&ΣΕΖ). Για το σκοπό αυτό ο Οργα¬ 
νισμός Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων (εφεξής Ο.Π.Ε.Κ.Ε.Π.Ε.) 
γνωστοποιεί εγκαίρως στην ΔΔΖΓΠ&ΣΕΖ και κοινοποιεί 
στη Δ/νση Αγροτικής Πολιτικής Δ.Σ. & Π.Π. το συνολικό 
αριθμό επιλέξιμων ζώων ανά έτος μετά την ολοκλήρωση 
όλων των ελέγχων. 

Άρθρο 5 

Υποχρεώσεις κτηνοτροφών 

Οι κτηνοτρόφοι κάτοχοι αιγοπροβατοτροφικής εκμε¬ 
τάλλευσης εγγεγραμμένης στο Ο.Π.Σ.Κ., προκειμένου 
να τύχουν της ενίσχυσης του άρθρου 1 της παρούσας 
υποχρεούνται: 

1. να δηλώνουν συμμετοχή στο εν λόγω καθεστώς, 
στο έντυπο της δήλωσης εκμετάλλευσης -ενιαία αίτη¬ 
ση ενίσχυσης κάθε έτους, σε σχετικό πεδίο της αίτησης 
στο οποίο συμπληρώνεται ο αριθμός των επιλέξιμων 
προβατίνων ή/και αιγών. Για την εν λόγω δήλωση 
συμμετοχής ισχύουν τα οριζόμενα από τις σχετικές 
αποφάσεις για τη βασική ενίσχυση συμπεριλαμβανο¬ 
μένων και των προθεσμιών υποβολής της. Η δήλωση 
συμμετοχής του κτηνοτρόφου συνεπάγεται ότι ο κτη- 
νοτρόφος αποδέχεται τα οριζόμενα στην παρούσα 
απόφαση σχετικά με τη διαδικασία χορήγησης της 
ενίσχυσης τους ισχύοντες όρους και τις προϋποθέσεις 
καθώς και την κοινοποίηση των στοιχείων του. Κατ' 
εφαρμογή των άρθρων 3 και 4 του Καν.(ΕΕ) 809/2014, 
ο κτηνοτρόφος, δεδομένου ότι ενήργησε καλή τη πί¬ 
στη, δύναται σε έγγραφη ανάκληση της δήλωσης συμ¬ 
μετοχής στο καθεστώς εν όλω ή εν μέρει, το αργότερο 
έως 2 μήνες μετά τη λήξη της γαλακτικής περιόδου 
του έτους ενίσχυσης, 

2. να διατηρούν στην εκμετάλλευση τους τον αριθ¬ 
μό προβατίνων ή/και αιγών, που έχουν δηλώσει στο 
σχετικό πεδίο της αίτησης, έως την ετήσια απογραφή 
του έτους ενίσχυσης της εν λόγω εκμετάλλευσης στο 
Ο.Π.Σ.Κ., 

3. να τηρούν τις διατάξεις του Καν. (ΕΚ) 21/2004 του 


Συμβουλίου όπως έχει τροποποιηθεί και ισχύει και τις 
διατάξεις των πράξεων που έχουν εκδοθεί σε εφαρ¬ 
μογή του, 

4. να δέχονται και να διευκολύνουν τους προβλε- 
πόμενους ελέγχους από τις αρμόδιες Εθνικές και 
Ενωσιακές Επιτροπές ελέγχου παρέχοντας οποιο- 
δήποτε συμπληρωματικό στοιχείο ή πληροφορία 
τους ζητηθεί. 

Άρθρο 6 

Υποχρεώσεις μεταποιητικών μονάδων 
και ΕΛΓΟ-ΔΗΜΗΤΡΑ 

1. Οι εγκεκριμένες μεταποιητικές μονάδες, μεριμνούν 
για την έγκαιρη γνωστοποιηση/επικαιροποιηση των ταυ- 
τοποιητικών τους στοιχείων, σύμφωνα με τα αναφερό- 
μενα στην παρ. 9, του άρθρου 4 της κοινής υπουργικής 
απόφασης 2038/133890/2015 (ΦΕΚ 2711 Β'). 

2. Η μεταποιητική μονάδα ή ο μεμονωμένος κτηνοτρό¬ 
φος θεωρούνται επιλέξιμοι για τη συμμετοχή τους στη 
συνδεδεμένη ενίσχυση της παρούσης, αν οι διαδικασίες 
της έγκρισης και η χορήγηση των κωδικών έχει ολοκλη¬ 
ρωθεί έως το τέλος του έτους υποβολής αίτησης για τη 
συνδεδεμένη ενίσχυση. Για τις μεταποιητικές μονάδες 
ή τους μεμονωμένους κτηνοτρόφους που εγκρίνονται 
εντός του έτους υποβολής της αίτησης, η παραδιδόμενη 
ποσότητα γάλακτος που λαμβάνεται υπόψη υπολογίζε¬ 
ται ανά περίοδο (Α περίοδος: Ιανουάριος-Αύγουστος, 
Β περίοδος: Σεπτέμβριος-Δεκέμβριος) σε σχέση με την 
ημερομηνία της έγκρισης και χορήγησης των προανα- 
φερθέντων κωδικών. 

3. Ο ΕΛΓΟ ΔΗΜΗΤΡΑ υποχρεούται να αναρτά στην 
ιστοσελίδα του τις εγκεκριμένες μεταποιητικές μονά¬ 
δες προκειμένου να ενημερώνονται έγκαιρα οι κτη- 
νοτρόφοι. 

4. Ο ΕΛΓΟ ΔΗΜΗΤΡΑ υποχρεούται για κάθε έτος ενί¬ 
σχυσης, να γνωστοποιεί στον Ο.Π.Ε.Κ.Ε.Π.Ε., το αργότερο 
έως 15/03 του επόμενου έτους, τα στοιχεία παραδόσεων 
γάλακτος του έτους ενίσχυσης με όλες τις αναγκαίες πλη¬ 
ροφορίες όπως ζητηθούν από τον Ο.Π.Ε.Κ.Ε.Π.Ε. μέσω 
του συστήματος ΑΡΤΕΜΙΣ. 

Άρθρο 7 
Έλεγχοι 

Αρμόδια αρχή για το συντονισμό και τη διενέργεια 
των ελέγχων ορίζεται ο Ο. Π. Ε. Κ. Ε. Π. Ε. Οι έλεγχοι 
για τη συνδεδεμένη ενίσχυση καλύπτουν τους σχετι¬ 
κούς όρους που προβλέπονται στον τίτλο III του Καν. 
(ΕΕ) 809/2014, τόσο όσον αφορά στους διοικητικούς 
(μηχανογραφικούς, διασταυρωτικούς) όσο και στους 
επιτόπιους ελέγχους. Οι λεπτομέρειες διεξαγωγής των 
ελέγχων προσδιορίζονται στις κατ’ έτος εκδιδόμενες από 
τον Ο.Π.Ε.Κ.Ε.Π.Ε., οδηγίες ελέγχων και εγκυκλίους για 
τους ελέγχους επιλεξιμότητας και την πολλαπλή συμ¬ 
μόρφωση. 

Α. Διοικητικοί έλεγχοι: Διασταυρούμενοι μηχανογρα¬ 
φικοί έλεγχοι πραγματοποιούνται σε κάθε πληρωμή 
σε ποσοστό 100% επί του συνόλου των κτηνοτροφών 

που δηλώνουν συμμετοχή στο καθεστώς της παρού¬ 
σας και αφορούν στην εξακρίβωση της αλήθειας των 
δηλωθέντων και λοιπών στοιχείων του κτηνοτρόφου 
καθώς και στην επιλεξιμότητα των ζώων. Διενεργείται 
διασταύρωση με τα στοιχεία των αιγοπροβατοτροφικών 
εκμεταλλεύσεων που είναι καταχωρισμένα στο Ο.Π.Σ.Κ. 
και με τα στοιχεία παραδόσεων γάλακτος του συστήμα¬ 
τος ΑΡΤΕΜΙΣ του ΕΛΓΟ-ΔΗΜΗΤΡΑ. 

Β. Επιτόπιοι έλεγχοι: Επιτόπιοι έλεγχοι διενεργούνται 
ετησίως από τον Ο.Π.Ε.Κ.Ε.Π.Ε. στο 10% επί του συνό¬ 
λου των κτηνοτροφών που δηλώνουν συμμετοχή στο 
καθεστώς της παρούσας στα πλαίσια επαλήθευσης 
των όρων επιλεξιμότητας και των υποχρεώσεων τους. 
Γ. Επιτόπιοι έλεγχοι σε μονάδες μεταποίησης γάλακτος: 
για τις ανάγκες του καθεστώτος της παρούσας απόφα¬ 
σης, διεξάγονται από τον ΕΛΓΟ-ΔΗΜΗΤΡΑ ή/και με τη 
συνδρομή του Ο.Π.Ε.Κ.Ε.Π.Ε. επιτόπιοι έλεγχοι στο 10% 
των μονάδων μεταποίησης γάλακτος επί των συνολικά 
εγκεκριμένων μονάδων μεταποίησης έκαστου έτους 
ενίσχυσης. 

Άρθρο 8 

Προσδιορισμός αριθμού επιλέξιμων 
αιγοπροβάτων στα οποία χορηγείται 
η συνδεδεμένη ενίσχυση 

1. Οι κτηνοτρόφοι κάτοχοι αιγοπροβατοτροφικών εκ¬ 
μεταλλεύσεων που πληρούν τους όρους επιλεξιμότητας 
του άρθρου 3 και τηρούν τις υποχρεώσεις τους σύμφω¬ 
να με το άρθρο 5 της παρούσας απόφασης, κρίνονται 
δικαιούχοι της συνδεδεμένης ενίσχυσης. 

2. Για τον υπολογισμό των επιλέξιμων αιγοπροβάτων 
λαμβάνεται υπόψη η ελάχιστη αναλογία ποσότητας γά¬ 
λακτος - αριθμού επιλέξιμων προβατίνων ή/και αιγών η 
οποία θα πρέπει να είναι 100:1. 

3. Ο συνολικός αριθμός προσδιορισθέντων για πλη¬ 
ρωμή προβατίνων ή/και αιγών της εκμετάλλευσης του 
δικαιούχου, προκύπτει λαμβάνοντας υπόψη τα επιλέξιμα 
δηλωθέντα αιγοπρόβατα στην ενιαία αίτηση ενίσχυσης 
(κατοχή κατά την υποβολή της αίτησης και πρόθεση δι¬ 
ατήρησης), την ελάχιστη αναλογία ποσότητας γάλακτος 
- αριθμού επιλέξιμων προβατίνων ή/και αιγών και τα ευ- 
ρεθέντα επιλέξιμα αιγοπρόβατα κατά τους διοικητικούς 
και επιτόπιους ελέγχους. Για τη διενέργεια πληρωμής, ο 
μικρότερος αριθμός καθορίζει τον αριθμό των επιλέξι¬ 
μων αιγοπροβάτων. 

4. Για τους κτηνοτρόφους που είναι ενταγμένοι στο 
ΚΗΜΟ δεν ισχύει ο τρόπος προσδιορισμού των σημείων 
2 και 3 του παρόντος άρθρου και ως επιλέξιμα ζώα είναι 
τα δηλωθέντα στο έντυπο της δήλωσης εκμετάλλευσης 
της ενιαίας αίτησης ενίσχυσης. 

Άρθρο 9 
Ενστάσεις 

Αρμόδια Αρχή για την υποβολή ενστάσεων ορίζεται 
η αρμόδια Περιφερειακή Διεύθυνση του Ο.Π.Ε.Κ.Ε.Π.Ε.: 

1. Οι ενστάσεις που αφορούν σε αποτελέσματα επιτό¬ 
πιου ελέγχου, υποβάλλονται στην αποκλειστική προθε¬ 


σμία των δέκα (10) εργάσιμων ημερών, από την παραλα¬ 
βή του πρακτικού ελέγχου από τον ελεγχόμενο. 

2. Οι ενστάσεις που αφορούν σε αποτελέσματα λοιπών 
ελέγχων υποβάλλονται στην αποκλειστική προθεσμία 
των δέκα (10) εργάσιμων ημερών από την ημερομηνία 
πρώτης πληρωμής του ελεγχόμενου. 

Άρθρο 10 

Κυρώσεις - Ανάκτηση αχρεωστήτως 

καταβληθέντων ποσών 

1. Κτηνοτρόφος που αποδεικνύεται ότι παρουσίασε 
ψευδή στοιχεία, απορρίπτεται από το καθεστώς της συν¬ 
δεδεμένης ενίσχυσης κατά τη διάρκεια του τρέχοντος 
ημερολογιακού έτους. 

2. Εφόσον διαπιστωθεί απόκλιση μεταξύ των δηλωθέ¬ 
ντων και προσδιορισθέντων αιγοπροβάτων σύμφωνα 
με τα οριζόμενα στο άρθρο 30 παράγραφος 3 του Καν 
(ΕΕ) 640/2014, τις δεσμεύσεις ή άλλες υποχρεώσεις που 
απορρέουν και οφείλονται στον κτηνοτρόφο, εφαρμό¬ 
ζονται οι μειώσεις που προβλέπονται στα άρθρα 64 και 
77 του Καν (ΕΕ) 1306/2013 και στο άρθρο 31 του Καν 
(ΕΕ) 640/2014. 

3. Εφόσον ο κτηνοτρόφος δε συμμορφωθεί με τα προ- 
βλεπόμενα για την πολλαπλή συμμόρφωση επιβάλλο¬ 
νται οι προβλεπόμενες κυρώσεις (κεφάλαιο II Καν. (ΕΕ) 
1306/2013). Επίσης ο Ο.Π.Ε.Κ.Ε.Π.Ε. μπορεί να επιβάλλει 
επιπλέον κυρώσεις εφόσον αυτές προβλέπονται από την 
ισχύουσα κοινοτική νομοθεσία. 

4. Σε περίπτωση ανάκτησης αχρεωστήτως καταβλη¬ 
θέντων ποσών από τους δικαιούχους εφαρμόζονται οι 
διατάξεις του άρθρου 63 του Καν. (ΕΕ) 1306/2013 και 
της παρ. 2 του άρθρου 31 του Καν. (ΕΕ) 640/2014 και 
του άρθρου 7 του Καν (ΕΚ) 809/2014. Όπου δεν δύνα- 
ται να εφαρμοστεί η παρ. 2 του άρθρο 31 του Καν. (ΕΕ) 
640/2014 2014 και του άρθρου 7 του Καν (ΕΕ) 809/2014. 
Όπου δεν δύναται να εφαρμοστεί η παρ. 2 του άρθρου 
31 του Καν. (ΕΕ) 640/2014 και του άρθρου 7 του Καν (ΕΕ) 
809/2014, η διαδικασία ανάκτησης τυχόν αχρεωστήτως 
καταβληθέντων ποσών πραγματοποιείται σύμφωνα με 
τις διατάξεις του άρθρου 28 του ν. 2520/1997, όπως 
ισχύει. 

5. Στις περιπτώσεις που οι διοικητικοί έλεγχοι διαπι¬ 
στώσουν υποβολή ψευδών στοιχείων από τις μεταποιη¬ 
τικές μονάδες επεξεργασίας γάλακτος εκ προθέσεως, οι 
εν λόγω μονάδες εξαιρούνται από το πρόγραμμα κατά το 
επόμενο έτος, δηλαδή οι γεωργοί που θα παραδώσουν 
γάλα στις εν λόγω μονάδες κατά το επόμενο έτος δεν θα 
δικαιούνται επιδότηση για το έτος αυτό. 

Άρθρο 11 

Ανωτέρα βία - Φυσικά περιστατικά 

Σε περίπτωση που ο κτηνοτρόφος αδυνατεί να συμ¬ 
μορφωθεί με τις υποχρεώσεις, όπως αναφέρονται στα 
άρθρα 3 και 5 της παρούσας, λόγω ανωτέρας βίας/εξαι- 
ρετικών περιστάσεων ή λόγω φυσικών περιστατικών, 
ισχύουν τα όσα αναφέρονται στο άρθρο 4 του Καν. (ΕΕ) 
640/2014 και στο άρθρο 32 του Καν. (ΕΕ) 640/2014 αντί¬ 
στοιχα. 

Άρθρο 12 

Μεταβατικές διατάξεις 

Η υπ' αριθμ. 614/52350/12-05-2015 (ΦΕΚ Β' 833/2015) υπουργική απόφαση καταργείται από το έτος ενίσχυσης 
2017. 

Άρθρο 13 

Ισχύς - Δημοσίευση 

Η ισχύς της παρούσας απόφασης αρχίζει από το έτος ενίσχυσης 2017. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Ιουνίου 2017 

Ο Υπουργός Ο Αναπληρωτής Υπουργός 

ΕΥΑΓΓΕΛΟΣ ΑΠΟΣΤΟΛΟΥ ΙΩΑΝΝΗΣ ΤΣΙΡΩΝΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 























